OpenLLM-France/wikimedia huggingface dataset:
# Helena (Geòrgia)

Helena és una població dels Estats Units a l'estat de Geòrgia. Segons el cens del 2000 tenia 2.307 habitants.

## Demografia

Segons el cens del 2000, Helena tenia 2.307 habitants, 520 habitatges, i 322 famílies. La densitat de població era de 422,2 habitants/km².
Dels 520 habitatges en un 30,6% hi vivien nens de menys de 18 anys, en un 37,1% hi vivien parelles casades, en un 20,2% dones solteres, i en un 37,9% no eren unitats familiars. En el 34,2% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,04.
Per edats la població es repartia de la següent manera: un 14,2% tenia menys de 18 anys, un 15,3% entre 18 i 24, un 44,5% entre 25 i 44, un 18,7% de 45 a 60 i un 7,3% 65 anys o més.
L'edat mediana era de 33 anys. Per cada 100 dones de 18 o més anys hi havia 281,5 homes.
La renda mediana per habitatge era de 22.212 $ i la renda mediana per família de 25.543 $. Els homes tenien una renda mediana de 26.772 $ mentre que les dones 18.208 $. La renda per capita de la població era de 9.520 $. Entorn del 25,3% de les famílies i el 29,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Helena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Helena». American Fact Finder. Oficina del Cens dels Estats Units, 12-01-2010.
Viccionari
# El matrimoni secret

* Per a l'òpera de Cimarosa vegeu Il matrimonio segreto
El matrimoni secret és una comèdia grotesca en tres actes i en vers, original de Josep Maria de Sagarra, estrenada al teatre Romea de Barcelona, la vetlla del 24 d'octubre de 1922.

## Repartiment de l'estrena

* Don Ramon: Joaquim Montero.
* Teresa: Maria Morera.
* Carmeta: Esperança Ortiz.
* Miquel: Bartomeu Grases.
* Senyora Rosalia: Matilde Xatart.
* Lluïseta: Encarnació Coscolla.
* Senyor Bernat: Vicent Daroqui.
* Senyor Matias: Antoni Martí.
* Agustineta: Àngela Casas.
* Sigrany: Domènec Aymerich.

## Referències

* ↑ Crítica de l'estrena a La Vanguardia (26 d'octubre de 1922)
# Cayetano de Urbina y Daóiz

Cayetano de Urbina y Daóiz (castellà: Cayetano de Urbina) (Madrid, 3 d'abril de 1797 - Madrid, 21 d'abril de 1867) va ser un militar i polític espanyol.

## Biografia

Fill del llavors intendent d'aquella capital, Coronel retirat de Guàrdies Espanyoles, conseller de Castella, Cayetano de Urbina y Urbina, comte de Cartaojal i de Manuela Daóiz y Niderist. Es va casar amb María Malcampo Matheu i amb Josefa Conde Montero en segones noces.
Va combatre en la Primera Guerra Carlina, assolí el grau de tinent general el 1849 i de novembre a desembre de 1852 va ser Ministre de la Guerra en el govern de Juan Bravo Murillo. Fou nomenat Senador vitalici l'any anterior.

## Referències

* ↑ Cayetano de Urbina a geneanet.org
* ↑ Cayetano de Urbina a xtec.es
* ↑ Fitxa del Senat
# Fritz Bauer (Ciclista)

Fritz Bauer (Charlottenburg, 9 de febrer de 1893 - 1982) fou un ciclista alemany, professional des del 1912 fins al 1933. Va competir tant en pista com en carretera.

## Palmarès en ruta

* 1915
** 1r a la Berlín-Cottbus-Berlín
** 1r a la Berlín-Hamburg
* 1916
** 1r a la Berlín-Cottbus-Berlín

## Palmarès en pista

* 1922
** 1r als Sis dies de Berlín (amb Karl Saldow)
* 1923
** 1r als Sis dies de Berlín (amb Oskar Tietz)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Campionats del món de ciclisme de muntanya de 1999

Els Campionats del món de ciclisme de muntanya de 1999 van ser la 10a edició dels Campionats del món de ciclisme de muntanya organitzats per la Unió Ciclista Internacional. Les proves tingueren lloc de l'11 al 19 de setembre de 1999 a Åre (Comtat de Jämtland) a Suècia.

## Resultats
### Camp a través

| Proves | Or | Plata | Bronze |
| Masculí | Michael Rasmussen (DEN) | Miguel Martinez (FRA) | Filip Meirhaeghe (BEL) |
| Femení | Margalida Fullana (ESP) | Alison Sydor (CAN) | Paola Pezzo (ITA) |
| Masculí sub-23 | Marco Bui (ITA) | Cadel Evans (AUS) | Martino Fruet (ITA) |
| Masculí júnior | Nicolas Filippi (FRA) | Carlos Coloma (ESP) | Florian Vogel (SUI) |
| Femení júnior | Anna Szafraniec (POL) | Lea Fluckiger (SUI) | Sonja Traxel (SUI) |
| Relleus Mixt | Espanya Roberto Lezaun Margalida Fullana Carlos Coloma José Antonio Hermida | França Miguel Martinez Sandra Temporelli Julien Absalon Nicolas Filippi | Canadà Roland Green Alison Sydor Ryder Hesjedal Ricky Federau |

### Descens

| Proves | Or | Plata | Bronze |
| Masculí | Nicolas Vouilloz (FRA) | Mickael Pascal (FRA) | Eric Carter (USA) |
| Femení | Anne-Caroline Chausson (FRA) | Katja Repo (FIN) | Sari Jorgensen (SUI) |
| Masculí júnior | Nathan Rennie (AUS) | David Wardell (GBR) | Jarrod Rando (AUS) |
| Femení júnior | Sabrina Jonnier (FRA) | Kathy Pruitt (USA) | Helen Gaskell (GBR) |

## Medaller

| Pos. | País | Or | Plata | Bronze | Total |
| 1 | França | 4 | 3 | 0 | 7 |
| 2 | Espanya | 2 | 1 | 0 | 3 |
| 3 | Austràlia | 1 | 1 | 1 | 3 |
| 4 | Itàlia | 1 | 0 | 2 | 3 |
| 5 | Dinamarca | 1 | 0 | 0 | 1 |
| 5 | Polònia | 1 | 0 | 0 | 1 |
| 7 | Suïssa | 0 | 1 | 3 | 4 |
| 8 | Canadà | 0 | 1 | 1 | 2 |
| 8 | Regne Unit | 0 | 1 | 1 | 2 |
| 8 | Estats Units | 0 | 1 | 1 | 2 |
| 11 | Finlàndia | 0 | 1 | 0 | 1 |
| 12 | Bèlgica | 0 | 0 | 1 | 1 |
| Total | Total | 10 | 10 | 10 | 30 |

## Referències

* Web oficial UCI
* Resultats masculins a les-sports.info
* Resultats femenins a les-sports.info
# Cor Lieder Càmera

El Cor de Cambra Lieder Càmera va ser fundat a Sabadell l'any 1990 per Josep Vila i Casañas, que en fou director titular i posteriorment artístic. Posteriorment ha estat dirigit per Xavier Pastrana, Elisenda Carrasco i Eduard Vila i Perarnau.
Ha col·laborat en diverses ocasions amb el Festival Internacional de Música de Peralada, on ha participat en òperes com El rapte en el serrall, Carmen, El barber de Sevilla o Il tabarro. L'estiu del 1997 va participar en l'espectacle de Carles Santos Ventura La pantera imperial, que el 2010 es va representar de nou al Teatre Lliure de Barcelona.
El cor ha estat convidat a Festivals Internacionals de Música com els d'Edimburg, Montpeller, Pau Casals a Cuixà, Vinçà a França, 30 Nits de Sabadell, Músiques del Món a Girona, Torroella de Montgrí, Schubertíada de Vilabertran, Santa Florentina a Canet de Mar, Llívia, Festival de Música Antiga de Barcelona o el Festival Chants Sacrés de Méditerranée a Marsella, ha enregistrat dos discs compactes amb cançons populars i tradicionals catalanes, un de dedicat al repertori per a cor i piano, amb el pianista Adolf Pla, i un altre amb poemes de Miquel Desclot musicats per Josep Vila i Casañas. Durant el 2010, amb motiu del 20è aniversari del cor, es va enregistrar el CD Cançó nova amb cançons representatives de la Nova Cançó.

## Discografia

* Missa Sanctus Benedictus (2015)
* Joan Manén. Obra coral (2014)
* Cançó nova (2010)
* Nadales i cançons (2005)
* Cançó a cau d'orella (2003)
* Passeggiata (2000)
* Cançó tradicional i popular catalana (1998)
També ha col·laborat en:
* Tempesta esvaïda (2016)
* Granados. Integral (2015)
* Jeanne d'Arc au Bûcher (2012)
* Stabat Mater i Obstinació (2002)

## Referències

* ↑ «Cor Lieder Càmera». TRESC. Arxivat de l'original el 2014-11-29. [Consulta: 25 novembre 2012].
* ↑ «Lieder». Festival Internacional de Música de Peralada.
* 1 2 «Acte institucional de la Diada Nacional de Catalunya 2012». Generalitat de Catalunya. Arxivat de l'original el 2017-10-14. [Consulta: 18 novembre 2012].
* ↑ «Lieder Càmera canta a la Nova Cançó». Radiotelevisión Española, 06-10-2010.
* ↑ «Discografia». Cor Lieder Càmera. Arxivat de l'original el 2017-07-03. [Consulta: 2 desembre 2012].
# Herbert Van de Sompel

Herbert Van de Sompel (Gant, Bèlgica, 20 de març de 1957) és un bibliotecari, informàtic i músic belga, conegut sobretot pel seu paper en el desenvolupament de l'Open Archives Initiative (OAI) i estàndards com OpenURL, Object Reuse and Exchange i el Open Archives Initiative Protocol for Metadata Harvesting.
A través de la seva tesi doctoral, l'any 2000 Van de Sompel va desenvolupar la idea de l'enllaç dinàmic i sensible al context dels recursos d'informació acadèmica. En aquest treball, analitzà els "conceptes subjacents al marc OpenURL per a l'enllaç de referència oberta a l'entorn d'informació acadèmica basat en web". El marc OpenURL de Van de Sompel va permetre el desenvolupament de programari conegut com a solucionador d'enllaços que prenen metadades sobre una font i intenteu trobar-ne el text complet. Els serveis web de resolució d'enllaços s'han utilitzat àmpliament a les biblioteques acadèmiques. La seva tesi doctoral i el desenvolupament posterior de l'estàndard OpenURL van portar al desenvolupament i la comercialització del resolutor d'enllaços SFX i una sèrie de productes per a biblioteques utilitzant aquest enfocament iniciat per Van de Sompel.
L'any 2006, Van de Sompel va ser nomenat el primer destinatari del 'premi SPARC Innovator per la Scholarly Publishing and Academic Resources Coalition (SPARC)' per iniciar l'Open Archives Initiative (OAI) i el marc obert d'enllaços de referència (OpenURL). El 2017, Van de Sompel va rebre el 'premi Paul Evan Peters de la Coalition for Networked Information (CNI)'. Des de 2002 fins a finals de 2018, Van de Sompel va ocupar càrrecs a la Biblioteca de Recerca del Laboratori Nacional de Los Alamos, inclòs com a líder de l'equip de recerca i prototipatge de la biblioteca digital. Un treball destacat inclou el 'Projecte Memento', que pretén facilitar l'accés al contingut web arxivat com visitar les pàgines web actuals. Des del 2019 fins a principis del 2021, va exercir com a director d'innovació del Data Archiver and Networked Services (DANS) als Països Baixos.
Encara que Van de Sompel és més conegut pel seu treball com a informàtic, aquest també s'ocupà de fer música en un moment anterior de la seva trajectòria vital, incloent dos àlbums, "Unploughed" i "Not a Festschrift- Geschnitzte Figuren", amb el seu grup, 'Young Farmers Claim Future'.

## Referències

* 1 2 «SPARC Innovator: Herbert Van de Sompel (April 2006)». Arxivat de l'original el 20 d’octubre 2015. [Consulta: 23 maig 2022].
* ↑ Van de Sompel, Herbert «Open Linking in the Scholarly Information Environment Using the OpenURL Framework». D-Lib Magazine, Vol. 7, Núm. 3, 01-03-2001. ISSN: 1082-9873 [Consulta: 23 maig 2022].
* ↑ Breeding, Marshall «Knowledge Base and Link Resolver Study: General Findings». Library Technology Guides - Document Repository, 01-05-2012 [Consulta: 23 maig 2022].
* 1 2 «Herbert Van de Sompel». Europeana. [Consulta: 23 maig 2022].
* 1 2 Cummings, Joel; Johnson, Ryan «The use and usability of SFX: context‐sensitive reference linking». Library Hi Tech, Vol. 21, Núm. 1, 01-03-2003. ISSN: 0737-8831 [Consulta: 23 maig 2022].
* ↑ «Young Farmers Claim Future». Sub Rosa. [Consulta: 23 maig 2022].
# Eneko Bóveda Altube

Eneko Bóveda Altube (Bilbao, 14 de desembre de 1988) és un exfutbolista professional basc, que ocupava la posició de defensa.

## Carrera esportiva
### Athletic Club

Sorgeix de Lezama, l'acadèmia de l'Athletic Club. Després de passar pels diversos filials, fou promocionat al Bilbao Athletic, a la segona B l'estiu de 2008.
Va debutar amb el primer equip a La Liga el 26 d'abril de 2009 en una victòria per 2–1 a casa contra el Racing de Santander, partit en què entrà al minut 70 substituint David López. De tota manera, va jugar la major part de la temporada amb l'equip B.

### Eibar

L'estiu de 2011 Bóveda va signar contracte amb la SD Eibar, també de Segona B. Va jugar regularment durant la temporada 2012–13 a Segona B, en què els Armeros varen assolir l'ascens a la segona divisió després d'una absència de quatre anys.
El 13 d'abril de 2014 Bóveda va marcar el seu primer gol com a professional, tot i que en una derrota a casa per 1–2 contra el CD Tenerife. Va jugar 18 partits durant la temporada 2013-14, en què el club va assolir per primer cop en la seva història l'ascens a la primera divisió.
Va marcar el seu primer gol a La Liga el 25 d'octubre de 2014, en un empat 1–1 a casa contra el Granada CF.

### Retorn a l'Athletic

El dia 1 de juliol de 2015 Bóveda va retornar a l'Athletic, després de refusar una renovació de contracte.

## Palmarès
### Athletic Club

* 1 Supercopa d'Espanya: 2015

## Referències

* ↑ Athletic Club 2–1 Racing Santander Arxivat 2012-10-26 a Wayback Machine.; ESPN Soccernet, 26 abril 2009
* ↑ SD Eibar: Eneko Bóveda, primer refuerzo armero; Canal Barakaldo, 1 juliol 2011 (castellà)
* ↑ El Tenerife asalta Ipurua y sueña con hacer algo grande; Marca, 13 abril 2014 (castellà)
* ↑ Los laterales mandan (Full backs rule); Marca, 26 octubre 2014 (castellà)
* ↑ Contracte d'Eneko Bóveda; Web de l'Athletic, 1 juliol 2015 (castellà)
* ↑ «Vuelve el Rey León» (en castellà). Marca, 17-08-2015. [Consulta: 17 agost 2015].

## Enllaços externs

* Fitxa del jugador
# Cayey

Cayey és un municipi muntanyós de Puerto Rico situat en una vall envoltada per la Serra de Cayey i la Cordillera Central, al sud-est de l'illa. També conegut amb els noms de Ciudad de las Brumas, Ciudad del Torito i Ciudad del Coquí Dorado. Confina al nord amb el municipi de Cidra i Caguas; a sud amb Salinas i Guayama; a l'est amb Caguas, San Lorenzo i Patillas; i per l'oest amb Aibonito i Salinas. Forma part de l'Àrea metropolitana de Guayama.
Cayey es va fundar el 17 d'agost de 1773, amb el permís del governador Miguel de Muesas. El nom inicial va ser Nuestra Señora de la Asunción de Cayey de Muesas.
La Serra de Cayey és una cadena de muntanyes on es troba la Reserva Forestal Carite. El municipi està dividit en 19 barris: Beatriz, Cayey Pueblo, Cedro, Cercadillo, Culebras Alto, Culebras Bajo, Farallón, Guavate, Jájome Alto, Jájome Bajo, Lapa, Matón Abajo, Matón Arriba, Monte Llano, Pasto Viejo, Pedro ávila, Piedras, Quebrada Arriba, Rincón, Sumido, Toíta i Vegas.

## Fauna

El coquí daurat (Eleutherodactylus jasperi) és una granota petita possiblement extinta de Puerto Rico. Originària de Cayey, el coquí daurat només s'ha trobat en àrees de creixement dens de Bromelia a la Serra de Cayey de Puerto Rico, entre els 647 i 785 metres sobre el nivell del mar.

## Referències

* 1 2 Grupo Editorial EPRL «Cayey» (en castellà). Enciclopedia de Puerto Rico. Fundación Puertoriqueña de las Humanidades, 04-06-2015 [Consulta: 23 juny 2015].
* ↑ «American FactFinder» (en anglès). Oficina del cens dels EUA. [Consulta: 19 juny 2015].
* ↑ Eleutherodactylus jasperi. UICN 2010. Llista Vermella d'espècies amenaçades de la UICN (anglès), edició 2010, consultada el 19 de juny 2015.

## Enllaços externs

* Directori de Municipis, Cayey Arxivat 2015-06-19 a Wayback Machine. a la web oficial de l'Estat Lliure associat de Puerto Rico (castellà)
# Garriàcies

Garryaceae és una família petita de plantes que inclou dos gèneres:
* Garrya Douglas ex Lindl., 1834. Amb unes 16-18 espècies.
* Aucuba Thunb., 1783. Amb unes 3-10 espècies.
Aquesta família es troba en regions subtropicals i temperades càlides Garrya a Amèrica del Nord, i Aucuba a l'Àsia oriental. Són arbusts perennifolis o arbrets amb fulles simples i oposades.
Aucuba en alguns sistemes de classificació s'inclou dins la família Cornaceae.
# Damon

«Damon» té aquests significats:
* Damon (Illinois)
* Damon (Texas)
* Biografies:
** Damon o Damó d'Atenes, atenenc encarregat de donar vaixells als focis, cosa que va fer juntament amb Filògenes, per l'emigració a Jònia
** Damon o Damó (poeta), músic, poeta i sofista atenenc deixeble de Lampre d'Atenes i Agàtocles, i mestre de Pèricles
** Damon Albarn (Leytonstone, Londres, 1968), cantant, músic, compositor i productor musical anglès
** Damon Graham Devereux Hill o Damon Hill (Londres, 1960), pilot de Formula 1
** Jerome Damon (1972, Ciutat del Cap), àrbitre de futbol Sud-africà
** Matt Damon (Cambridge, Massachusetts, 1970), actor i guionista estatunidenc
** William Damon (Lieja, 1540 - Londres?, 1591), compositor i organista
# Campionats del món de ciclisme de muntanya i trial de 2004

Els Campionats del món de ciclisme de muntanya i trial de 2004 van ser la 15a edició dels Campionats del món de ciclisme de muntanya organitzats per la Unió Ciclista Internacional. Les proves tingueren lloc del 8 al 12 de setembre de 2004 a Les Gets (Alta Savoia) a França.

## Resultats
### Camp a través

| Proves | Or | Plata | Bronze |
| Masculí | Julien Absalon (FRA) | Cédric Ravanel (FRA) | Thomas Frischknecht (SUI) |
| Femení | Gunn-Rita Dahle (NOR) | Maja Włoszczowska (POL) | Alison Sydor (CAN) |
| Masculí sub-23 | Manuel Fumic (GER) | Liam Killeen (GBR) | Florian Vogel (SUI) |
| Masculí júnior | Nino Schurter (SUI) | Stéphane Tempier (FRA) | Maxime Marotte (FRA) |
| Femení júnior | Nathalie Schneitter (SUI) | Laura Metzler (FRA) | Tereza Hurikova (CZE) |
| Relleus Mixt | Canadà Geoff Kabush Maximiliam Plaxton Kiara Bisaro Raphaël Gagné | Suïssa Ralph Näf Florian Vogel Nino Schurter Barbara Blatter | Polònia Marcin Karczynski Kryspin Pyrgies Pawel Szpila Maja Włoszczowska |

### Descens

| Proves | Or | Plata | Bronze |
| Masculí | Fabien Barel (FRA) | Greg Minnaar (RSA) | Sam Hill (AUS) |
| Femení | Vanessa Quin (NZL) | Mio Suemasa (JPN) | Celine Gros (FRA) |
| Masculí júnior | Romain Saladini (FRA) | Florent Payet (FRA) | Kyle Strait (USA) |
| Femení júnior | Scarlett Hagen (NZL) | Rachel Atherton (GBR) | Audrey Le Corguille (FRA) |

### Four Cross

| Proves | Or | Plata | Bronze |
| Masculí | Eric Carter (USA) | Mickael Deldycke (FRA) | Michal Prokop (CZE) |
| Femení | Jana Horakova (CZE) | Jill Kintner (USA) | Tara Llanes (USA) |

### Trial

| Proves | Or | Plata | Bronze |
| Masculí - 20 polzades | Benito Ros (ESP) | Marco Hösel (GER) | Rafal Kumorowski (POL) |
| Masculí - 26 polzades | Daniel Comas (ESP) | Vincent Hermance (FRA) | Marc Caisso (FRA) |
| Femení | Karin Moor (SUI) | Ann-Christin Bettenhausen (GER) | Mireia Abant (ESP) |
| Masculí júnior - 20 polzades | James Hyland (GBR) | Ben Savage (GBR) | Felix Heller (GER) |
| Masculí júnior - 26 polzades | Ben Savage (GBR) | Florent Tournier (FRA) | Sébastian Hoffmann (GER) |
| Equips | Espanya Benito Ros Andreu Miró David García Mireia Abant Daniel Comas | Alemanya Marco Hösel Stefan Lange Ann-Christin Bettenhausen Felix Heller Sébastian Hoffmann | Suïssa Karin Moor Sébastian Honegger Stefan Moor Roger Keller |

## Medaller

| Pos. | País | Or | Plata | Bronze | Total |
| 1 | França | 3 | 7 | 4 | 14 |
| 2 | Suïssa | 3 | 1 | 3 | 7 |
| 3 | Espanya | 3 | 0 | 1 | 4 |
| 4 | Regne Unit | 2 | 3 | 0 | 5 |
| 5 | Nova Zelanda | 2 | 0 | 0 | 2 |
| 6 | Alemanya | 1 | 3 | 2 | 6 |
| 7 | Estats Units | 1 | 1 | 2 | 4 |
| 8 | Txèquia | 1 | 0 | 2 | 3 |
| 9 | Canadà | 1 | 0 | 1 | 2 |
| 10 | Noruega | 1 | 0 | 0 | 1 |
| 11 | Polònia | 0 | 1 | 2 | 3 |
| 12 | Japó | 0 | 1 | 0 | 1 |
| 12 | Sud-àfrica | 0 | 1 | 0 | 1 |
| 14 | Austràlia | 0 | 0 | 1 | 1 |
| Total | Total | 18 | 18 | 18 | 54 |

## Referències

* Web oficial UCI
* Resultats masculins a les-sports.info
* Resultats femenins a les-sports.info
# Heinrich von Morungen

Heinrich von Morungen († al voltant de 1220 a Leipzig) va ser un conegut poeta, o Minnesänger, alemany de la baixa edat mitjana.
Va ser el trobador més notable abans de Walter von der Vogelweide. Va ser cavaller del marcgravi de Meissen i va prendre el seu nom del poble de Morungen, prop de Sangerhausen.
Va viure a finals del segle xii i principis del xiii, i va passar probablement els últims anys de la seva vida a Leipzig, on figura, entre 1212 i 1221, com a miles emeritus en els documents de l'època.
Els seus cants, que desborden sentiment i que es distingeixen per la riquesa de fantasia, moltes vegades influïda pels trobadors francesos, es poden veure a Des Minnesangs Frühling, de Karl Lachmann i Moriz Haupt (4a. ed., Leipzig, 1888), i a Deutsche Liederdichter des 12-14 Jahrhundert, de Karl Bartsch (4a. ed., Berlín, 1901).

## Pel·lícula

* El carrer dels trobadors (Strasse der Troubadoure, 2002). Pel·lícula de Peter Pannke sobre el possible viatge a l'Índia de Heinrich von Morungen.

## Bibliografia

* Emil Gottschau, Beitrage zur Geschichte der deutschen Sprache und Literatur(t. VII. Halle, 1880)
* Ferdinand Michel, H. v. M. und die Trobadours (Estrasburg, 1880)
* E. Lemke, Untersuchungen zu den Liedern Heinrichs v. M. (Jena, 1897)
* Rösner, Untersuchungen zu H. v. M. (Berlín, 1898)
# El geperut de Notre-Dame

«El geperut de Notre-Dame» té aquests significats:
* El geperut de Notre-Dame o Nostra Senyora de París, novel·la de Victor Hugo publicada el 1831
* El geperut de Notre-Dame (pel·lícula de 1939), pel·lícula estatunidenca dirigida per William Dieterle, estrenada el 1939
* El geperut de Notre Dame (pel·lícula de 1996), pel·lícula d'animació dirigida per Gary Trousdale i Kirk Wise, produïda per Walt Disney Pictures, estrenada el 1996
* El geperut de Notre-Dame (pel·lícula de 1997), telefilm dirigit per Peter Medak
# Cayeux-en-Santerre

Cayeux-en-Santerre és un municipi francès situat al departament del Somme i a la regió dels Alts de França. L'any 2007 tenia 88 habitants.

## Demografia
### Població

El 2007 la població de fet de Cayeux-en-Santerre era de 88 persones. Hi havia 30 famílies de les quals 6 eren unipersonals (3 homes vivint sols i 3 dones vivint soles), 9 parelles sense fills, 12 parelles amb fills i 3 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 41 habitatges, 30 eren l'habitatge principal de la família, 10 eren segones residències i 1 estava desocupat. Tots els 41 habitatges eren cases. Dels 30 habitatges principals, 24 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 1 tenia dues cambres, 1 en tenia tres, 3 en tenien quatre i 25 en tenien cinc o més. 19 habitatges disposaven pel capbaix d'una plaça de pàrquing. A 12 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cayeux-en-Santerre el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 8 |
| 4 | 75 a 79 | 0 |
| 0 | 70 a 74 | 0 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 56 persones, 44 eren actives i 12 eren inactives. De les 44 persones actives 39 estaven ocupades (20 homes i 19 dones) i 4 estaven aturades (2 homes i 2 dones). De les 12 persones inactives 4 estaven jubilades, 2 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa alimentària, 1 d'una empresa de transport i 1 d'una empresa de serveis.
L'any 2000 a Cayeux-en-Santerre hi havia 5 explotacions agrícoles que ocupaven un total de 1.145 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Cayeux-en-Santerre a l'INSEE.
* Évolution et structure de la population Fitxa amb el detall de dades de Cayeux-en-Santerre a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.